Document ID: /roh_data/filtered/fineweb-2-filterrobots_roh.jsonl.gz/26871

A Zernez na correspundian las vias da guaud existentas betg a las pretensiuns d'ozendi scriva la regenza. Ella ha perquai decis da dar ina contribuziun da 1,76 milliuns francs per sanar e construir da nov vias da guaud. Il project prevesa da sanar la via existenta tranter Güstizia e Gondas sur ina distanza da 2,8 kilometers ed gist engrondir la via sin ina ladezza da 3,3 meters. Era duai dar ina via d’access nova a la via principala per Gondas ed ina via agricula per l’access a Charal.
Meglurar access a Ruinäda en Bregaglia
Cun in project vul la vischnanca da Bregaglia megliurar l’access al territori da Ruinäda. Fin uss pon ins sulet tgirar la regiun cun agid d’in helicopter. Cun ina via nova da 120 meters lunghezza duai esser pussaivel da tgirar il territori cun agid d’ina crana a cabel. Per realisar il project survegn la vischnanca da Bregaglia ina contribuziun da radund 69’000 francs dal chantun.
RR novitads 10:00